Kučera, Karol, poslanec NR SR (2023-02-08):
Ďakujem pekne, pán predsedajúci. Vážení kolegovia, dovoľte, aby som vám predstavil teda novelu o pedagogických a odborných zamestnancoch. Tak ako bolo spomenuté veľmi dobre, ja nadväzujem na Rišov, Rišovu novelu, je to nejaký kúsok do mozaiky, ktorý vám chcem predstaviť. Možno si pamätáte, že som tu bol zhruba pred pol rokom takisto s týmto, s týmto zákonom, s novelou, kde sme zaraďovali vlastne odborníkov z praxe ako pedagogických zamestnancov, boli to športovci nejakí významní alebo úspešní, a tentokrát ideme podporiť taký širší okruh týchto odborníkov do vzdelávacieho procesu aj z iných oblastí, ktoré budem menovať. Samozrejme chceme, aby sa naše deti učili od tých najlepších na školách, takže tento, táto novela si získala, si myslím, že veľmi rýchlo podporu aj na ministerstve školstva, nebol s tým vôbec žiadny problém, dá sa povedať, len sme hľadali, lebo prvotný návrh bol teda zaradiť trénerskú činnosť z môjho, teda z mojej iniciatívy takisto okrem teda tých športovcov, pretože tí tréneri majú predsa len bližšie k tej pedagogickej činnosti, ale rozšírili sme, ako som spomínal, ten okruh tých činností aj na teda umeleckú činnosť a okrem teda trénerskej činnosti aj na ďalšie odborné činnosti. Čiže dá sa povedať, že, že to tak nejakým spôsobom zrovnoprávňujeme a keď tu vidím aj teda opozičného poslanca pána Habánika, ktorý v tomto veľmi korektne, si myslím, že komunikoval, či už na výbore, ale myslím, že predošlý ten zámer, tak pevne verím, že tak ako opozícia to podporila v tom, v tej minulej novele, tak dúfam, že ich to osloví aj, aj tentokrát. K tomu by som chcel ešte povedať, že možno k tým technikáliám, že zavádzame tam, to len v krátkosti skúsim pripomenúť, že zavádzame tam tzv. automat, ktorý takýto odborník, keď si prinesie so sebou nejakú teda prax z toho svojho profesného nejakého života alebo nejakej kariéry, a teda takéhoto zamestnanca chceme motivovať, aby zostával v tom školskom prostredí, tak mu dávame takú lepšiu možnosť kariérneho rastu. To znamená, že dostane vlastne na základe svojho, svojho vzdelania možnosť atestácie prvého, prvej atestácie teda po piatich rokoch praxe, ak bol teda tri roky úspešný v tej svojej profesnej činnosti, ak bol úspešný päť rokov, tak na základe toho vlastne mu dávame možnosť automaticky získať atestáciu druhého stupňa po ďalších piatich rokoch, čiže takýto človek ako pedagogický zamestnanec musí pôsobiť desať rokov v školskom prostredí. No ak, a ak bol tak úspešný, že mal tak úspešnú nejakú kariéru za sebou alebo také vedomosti, ktoré vieme preukázať ako sedemročné, tak dávame možnosť riaditeľom škôl, aby vlastne odpustili takémuto pedagogickému zamestnancovi tú prax vlastne v tom školskom prostredí a zaradili ho rovno do kariérového stupňa až druhej atestácie teda na základe jeho, jeho, jeho vzdelania, dá sa povedať. Takže, takže k tomu ešte poviem, že prípadné nejaké negatívne vplyvy na rozpočet verejnej správy sú hradené, budú zabezpečené v rámci teda rozpočtu ministerstva školstva, nevidíme tam vlastne nejaký, nejaký, nejaký veľký zásah do tohto, a potom viacej by som vystúpil aj v rozprave. Chcel by som sa dotknúť trošku zo širšia tejto témy, lebo je to tak, ako bolo spomínané, len kúsok do tej mozaiky, ale tú mozaiku by som chcel priblížiť trošku celú, alebo si myslím, že veľmi málo tu, tu padá táto téma ohľadom teda, mňa zaujíma teda najviac tá telovýchova, respektíve oblasť zdravia a pohyb. A keďže sme tu mali pred chvíľkou aj o tej strave nejaké, nejakú rozpravu, tak si myslím, že to súvisí a rád by som o tom viacej povedal. Ďakujem.